《次韵陈景斋纠掾题品山斋数石之作》
宋代·敖陶孙

吾山何足誇，君语烦专送。姿为丘壑媚，意重璆琳贡。

芥胸划玲丘，眯眼豁尘瞀。白云足怡悦，明月得簸弄。

居然卫霍近，顿压邹鲁鬨。故人真阳守，遗补臞庵空。

数株立拿螭，一笑慰歌凤。缅思昔牛李，竞势急鞿鞚。

能令山崒硉，所欠腹空洞。那知负之走，更使逐者众。

谁言山上山，竟作梦中梦。老衰本无欲，标榜聊取衷。

独怜伏虎雄，必得饮羽中。荆室虽苟完，汉仪亦多偬。

君能载酒来，我愿共饭瓮。

作者简介：字器之，号臞翁，一号臞庵，自称“东塘人”。淳熙七年（1180年）乡荐第一，客居昆山。在太学，曾写诗送朱熹，又作诗悼赵汝愚，忤韩侂胄。庆元五年（1199年）进士。历任海门县主簿，漳州府学教授、广东转运司主管文字。因临安书商陈起刊刻《江湖集》受株连贬官。官至温陵通判。宝庆三年（1227年）卒。著有《臞翁诗集》2卷，收入《南宋群贤小集》。《江湖集》、《江湖后集》可见其佚诗。